ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5365-E0304-278413/6-2016

Велики Црљени, 21.07.2016.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1723/2015(102214/2015), за набавку Булдозер, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 5.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

**Molimo Vas da još jednom preispitate poslednju izmenu Konkursne dokumentacije za predmetnu JN  od 18.07.2016.godine, kojom je izmenjena tačka 7.  Tehničkih karakteristika i pored dotatašnjeg zahteva  u pogledu tipa pogonskog (bočnog) reduktora planetarnog tipa, omogućeno učešće i ponuđačima koji nude mašine sa klasičnim bočnim reduktorom.**
Ova javna nabavka je objavljena u februaru mesecu 2016.  Nekoliko puta su potencijalni ponuđeči kroz zahteve za dodatnim informacijama (pojašnjenjima) pokušavali da izmene zahtevane tehničke uslove za nabavku buldozera, aludirajući, **iznošenjem neistinitih  podataka**, na to da oni  odgovaraju samo jednom proizvođaču. Potom je u martu mesecu  uslediio Zahtev za zaštitu prava, koji je odbijen Rešenjem republičke komisije za zaštitu prava u postupcima javnih nabavki i postupak je  nastavljen u julu mesecu bez izmene Konkursne dokumentacije. Samo tri dana pre poslednje izmene, 15.07.2016.  ste ponovo na na pitanje potencijalnog ponuđača koji je zahtevao izmenu  tipa pogonskog (bočnog) reduktora,  odgovorili da ostajete pri već zadatim uslovima,   u skladu sa rešenjem Republičke komisije za zaštitu prava u postupcima javnih nabavki koja je odbila Zаhtev za zaštitu prava, pretpostavljamo istog potencijalnog ponudjača.
Kao lica zainteresovana za predmetnu nabavku  iznenađeni smo da se tehnički uslovi, nakon šest meseci koliko je aktuelna predmetna javna nabavka, menjaju uoči datuma za podnošenje ponuda,  uprkos Rešenju republičke komisije za zaštitu prava u postupcima JN  koje je siguran dokaz da nije bilo nepravilnosti u dotadašnjem postupku JN 3000/1723/2015 (102214/2015).

**ОДГОВОР 1:** Naručilac je doneo odluku da proširi konkurenciju ponuđača omogućujući da konkurišu i proizvođači koji imaju standardni bočni reduktor a ne samo planetarni, iz razloga jer isti tehnički zahtev neće odlučujuće uticati na mogućnost rada buldozera u specifičnim uslovima predviđenim za rad buldozera. Naručilac i dalje smatra da je planetarni reduktor savremenije rešenje, ali obzirom da poseduje buldozer starije generacije koji ima standardni bočni reduktor odlučio se da se omogući da se na konkurs jave i proizvođači sa standardnim bočnim reduktorom jer postojeći buldozer koji naručilac poseduje nije do sada pokazivao tehničke slabosti ili nepouzdanosti u radu na sklopu bočnog reduktora. Drugi zahtev potencijalnog ponuđača da se promeni i tip transmisije, tj. omogući da konkurišu i proizvođači koji imaju hidrostatičku transmisiju nismo u mogućnosti da prihvatimo iz razloga specifičnih uslova rada koji zahtevaju tip transmisije za koji smo se odlučili. Smatramo da je promena uslova u skladu sa stavom i principima Republičke komisije za zaštitu prava ponuđača da konkurencija ne sme biti umanjena, a uvek je poželjno ako to uslovi dozvoljavaju da se zahtevima ponuđača konkurencija proširi na veći broj.